**Edie Britt** (aikaisemmin Williams, McLain ja Roswell) on fiktiivinen hahmo ABC:n televisiosarjassa *Täydelliset naiset*. Nicollette Sheridan esitti Edieta sarjan pilottijaksosta hahmon kuolemaan saakka. Sarjassa Edie oli yksi fiktiivisen Wisteria Lanen asukkaista; hän asui osoitteessa 4362 Wisteria Lane, Fairview, Eagle State. Edie työskenteli kiinteistövälittäjänä. Naimisissa Edie on oli kolmesti; Charles McLainin, Umberto Roswellin sekä Dave Williamsin kanssa. Sarjan aikana Ediella oli myös useita suhteita sarjan muiden hahmojen ex-miesten tai aikaisempien rakastajien kanssa.

**Varoitus:  Seuraava kirjoitus paljastaa yksityiskohtia juonesta.**

Kehitys ja näyttelijän valinta
------------------------------

> »*Koe-esiintymisen jälkeen ohjaaja katsoi minua ja sanoi "Ei, ei, näen sinut Ediena." Minä sanoin "Okei, tulen sisään kotivaimona ja kahden lapsen äitinä ja lähden ulos huorana."''*»   
> (–Nicollette Sheridan koe-esiintymisestään  
>  Bree Van de Kampin rooliin.)
> 
> 

Edie Britt kirjoitettiin aluksi vain vierailevaksi hahmoksi. Näyttelijätär Nicollette Sheridan koe-esiintyi aluksi Bree Van de Kampin rooliin, joka on yksi sarjan päähenkilöistä, mutta valittiin kuitenkin Edien rooliin helmikuussa 2004. 11. elokuuta, Sheridanin julkaistiin liittyneen sarjan ensimmäisen kauden päähenkilökaartiin. Vaikka hahmo osoittautuikin fanien ja kriitikoiden keskuudessa suosituksi, Sheridanin rooli pysyi sarjassa vain pienessä osassa ensimmäiset kaksi tuotantokautta. Sarjan luoja Marc Cherry halusi Edien pysyvän "vain muiden naisten elämien monimutkistajana." Vaikka Sheridan ajatteli Edieta sarjan viidentenä kotivaimona Susan Mayerin, Breen, Lynette Scavon ja Gabrielle Solisin lisäksi - sarjan alkuteksteissä Edie ei sisältynyt kotivaimojen joukkoon. 

Marcia Crossin jäädessä äitiyslomalle, hänen hahmonsa Bree ei esiintynyt useassa jaksossa sarjan kolmannella kaudella. Edien hahmo nousi parempaan asemaan, jotta sarjan jokaisessa jaksossa olisi neljä pääosassa olevaa tarinaa. Tämän aikana hahmon "ylimmät kerrokset kuoriutuivat ja hahmo kehittyi syvemmälle tasolle." Crossin paluusta huolimatta Edie pysyi tärkeämmässä roolissa sekä neljännellä että viidennellä kaudella; aina hahmon kuolemaan saakka.

### Poislähtö

Helmikuussa 2009 julkistettiin, että Sheridan jättäisi sarjan hahmonsa kuoltua auto-onnettomuuden jälkeiseen sähköiskuun. Cherry vahvisti usean fanien suosikin kuoleman sarjan viidennen kauden alussa, syyskuussa 2008. Huhut kulissien takaisista ongelmista Sheridanin kanssa ja hänen kiistelynsä Cherryn kanssa johtivat hahmon lähtöön. Sheridan kommentoi Edien tappamisen "olleen uskalias päätös, jolla voi olla tuhoisat seuraukset," ja myönsi tunteneensa Cherryn syrjineen häntä sarjassa ollessaan. Cherry väittää syyn Edien kuolemaan olleen sarjan budjetin pieneneminen. Sarjan on raportoitu säästäneen noin 100,000 - 200,000 dollaria ilman Sheridanin palkan maksua.

Esiintymiset
------------

### Kausi 1

Edie esiteltiin sarjan ensimmäisellä tuotantokaudella sarjaeroajana, kaksi avioeroa takanaan sarjan alussa. Edien ainut ystävä, Martha Hubert (Christine Estabrook) selittää että Ediella on poika, vaikkei tämä esiinnykään sarjassa kuin vasta kolmannella kaudella. Sekä Edie, että Susan Mayer kiinnostuvat uudesta naapurista nimeltä Mike Delfino (James Denton), joka luo parin välille jännitette, joka lopulta purkautuu Susanin polttaessa vahingossa Edien talon. Edie on suruissaan kuullessaan, että Martha on murhattu ja osoittautuu ainoaksi Wisteria Lanen asukkaaksi joka toivoo tälle kunnollisia hautajaisia. Susan, joka tietää Marthan tienneen Susanin sytyttäneen Edien talon ja kirjoittaneen tapahtuneesta päiväkirjaansa, myöntää totuuden Edielle, joka käyttää Susanin syyllisyyttä hyväksi päästäkseen osaksi kotivaimojen pokeri-iltoja. Edie jatkaa Miken liehittelyä, vaikka Mike on kiinnostunut Susanista. Edie kuulee Susanin ja Miken muuttavan yhteen, eikä pidä asiasta lainkaan. Edie yrittää saada naiset vakuuttamaa Susanin siitä, että Mike on tälle vain pahaksi, mutta Susan on varma että Mike on hänelle se Oikea. Myöhemmin Susan saa selville ex-miehensä Karl Mayerin (Richard Burgi) pettäneen häntä Edien kanssa parin ollessa vielä naimisissa; tietoa hyväksi käyttäen Edie menee treffeille Karlin kanssa.

### Kausi 2

Toisella tuotantokaudella Edie alkaa seurustella Karlin kanssa ja Edie ja Susan ajautuvat moniin riitoihin Susanin ollessa parille kateellinen. Myöhemmin Edie löytää Karlin salkusta kihlasormuksen ja olettaa Karlin aikovan kosia. Totuus kuitenkin on, että Karl meni uudelleen naimisiin Susanin kanssa sairausvakuutuksen vuoksi. Kun Susan kertoo Karlille Edien aikovan kosia, Karl tajuaa haluavansa Edien ja kosii tätä. Susanin poikaystävä kertoo Edielle Susanin ja Karlin avioliitosta ja Edie suuttuu parille valehtelusta. Rangaistakseen Karlia ja Susania Edie käskee Karlia maksamaan hänelle mahtavat häät ja Susania toteuttamaan ne. Eräänä aamuna herätessään Edie huomaa Karlin olevan lähdössä matkalaukkujen kera. Edie saa selville, että Karlilla oli toinen nainen ja palkkaa yksityisetsivän saadakseen selville naisen henkilöllisyyden. Saadessaan selville naisen olevan Susan, Edie polttaa tämän kodin. Susan ja Mike aikovat mennä naimisiin, mutta Mike jää auton yliajamaksi toisen kauden viimeisessä jaksossa.

### Kausi 3

Edie on Miken luona hakemassa cd-soitintaan kun Mike herää koomasta. Edie saa selville, että Mike ei muista mitään viimeisistä kahdesta vuodesta. Auttaessaan Mikea täyttämään tyhjät kohdat muististaan Edie syöttää Mikelle kauheita asioita Susanista, jonka vuoksi Mike alkaa uskoa ettei Susan rakastanut tätä ja ettei pari ollut onnellinen. Edie myöntää Mikelle pitävänsä tästä ja että häntä harmittaa kuinka Susan kohteli Mikea niin huonosti. Susan tulee sairaalaan tuomaan Mikelle kukkia, mutta saa parin kiinni harrastamasta seksiä. Edie ja Mike aloittavat suhteen, jonka vuoksi Susan on erittäin katkera Edielle. Edie eroaa Mikesta kun tämä pidätetään Monique Pollierin murhasta. Edien siskonpoika Austin McCann (Josh Henderson) saapuu asumaan tämän luokse. Austin alkaa seurustelle Susanin tyttären Julien kanssa, Austin kuitenkin pettää Julieta Breen tyttären Danielle Van de Kampin kanssa.

Edien poika, Travers esitellään ensimmäisen kerran tämän isän tullessa kaupunkiin kuukauden ajaksi. Carlos Solis lähentyy Traversin kanssa ja Edie ottaakin tästä kaiken hyödyn. Edie yrittää vietellä Carlosin, mutta Carlos kertoo ettei ole kiinnostunut. Pari kuitenkin päätyy yhteen, vaikka parin välillä ei olekaan aitoa rakkautta ja Carlos aloittaa suhteen ex-vaimonsa Gabriellen kanssa. Kauden lopuksi Edie lavastaa itsemurhayrityksensä.

### Kausi 4

Kauden ensimmäisessä jaksossa selviää, että Edien itsemurhayritys oli lavastettu, jotta hän saisi Carlosilta huomiota. Carlos suostuu yrittämään suhdetta uudelleen, jolloin Edie saa selville Carlosin laittomasta tilistä, jolla on yhteensä noin 10 miljoonaa dollaria. Edie käyttää tietoa kiristääkseen Carlosia naimisiin kanssaan tietämättä tämän suhteesta Gabrielleen. Edie julkaisee parin kihlauksen, mutta saa tietää Carlosin suhteesta, Edien, Carlosin, Gabriellen ja Gabriellen uuden miehen Victor Langin (John Slattery) kärsiessä samasta sukupuolitaudista. Edie palkkaa yksityisetsivän vakoilemaan Carlosia ja Edita ja ottamaan kuvia parista. Edie aikoo kostaa kertomalla IRS:lle Carlosin laittomasta tilistä. Edie saa tietää Carlosin siirtäneen rahansa ja sulkeneen laittoman tilinsä jolloin hän näyttää kuvat Victorille, tietäen tämän kostavan. Edie vihjaa poliiseilla Gabriellen ja Carlosin saattavan olla syyllisiä Gabriellen miehen Victorin yllättäen kadottua. Tornado on iskemässä Wisteria Lanelle ja Carlos ja Gabrielle suunnittelevat katoamista. Edie saa kuitenkin käsiinsä kansion, jossa on tiedot Carlosin pankkitilistä. Gabrielle ja Edie tappelevat kansiosta, mutta kova tuuli vie paperit pian mukanaan. Kaksikko joutuu menemään suojaan Edien lattian alla olevaan suojaan ja siirtämään erimielisyytensä pois. Carlos sokeutuu tornadon aikana.

Edie saa selville Carlosin antaneen tälle tekojalokiviä parin ollessa yhdessä ja kertoo sen vuoksi Gabriellelle että Carlosin sokeus on pysyvää. Kun Breella ja Orson Hodgella on avio-ongelmia, Edie antaa Orsonin asua luonaan. Edie jakaa Orsonin kanssa pikaisen suukon molempien ollessa juovuksissa, jonka Bree valitettavasti näkee. Breen kysellessä Edieltä suudelmasta, Edie sanoo ettei se merkinnyt mitään. Bree kuitenkin läpsäisee Edietä jolloin parin välille syntyy riitaa; Bree sabotoi Edien bisnestä vainoamalla mahdollisia talon omistajia ja Edie valittaa Orsonille Breesta. Edie saa selville, että Breen vauva on oikeasti Austinin ja Daniellen ja uhkaa paljastaa hänet, jollei Bree tee niin kuin Edie käskee. Bree kertoo ystävilleen valeraskaudestaan ja Edien uhkailuista. Kotiäidit kohtaavat Edien ja pakottavat tämän muuttamaan pois Wisteria Lanelta. Muuttaessaan Edie soittaa Traversille ja sanoo aikovansa viettää tästä lähin paljon enemmän aikaa tämän kanssa.

### Kausi 5

Edie palaa Wisteria Lanelle viisi vuotta myöhemmin uutena naisena. Kotivaimojen huomatessa eron Ediessa, he ystävystyvät tämän kanssa uudelleen. (Viides kausi sijoittuu ajalle viisi vuotta neljännen kauden jälkeen.) Ediellä on uusi mies Dave WIlliams, joka kannustaa Edieta tulemaan hyvin toimeen naapureiden kanssa. Dave kidnappaa Karen McCluskeyn kissa tämän oltua ilkeä Edielle ja palauttaa kissan vasta Karenin pyydettyä anteeksi. Daven lääkäri saapuu Fairviewhin ja lähestyy Davea White Horse nimisellä klubilla, mutta Dave kuristaa tämän ja sytyttää rakennuksen palamaan. Selviää, että Dave meni naimisiin Edien kanssa vain muuttaakseen Wisteria Lanelle ja kostaakseen Mikelle, joka oli auto-onnettomuudessa jossa Daven vaimo ja tytär kuolivat. Edie alkaa huomata Daven käytöksessä outoja asioita ja ettei tämä enää osoita huomiota Edielle. Yhtenä yönä Edie herää ja näkee Daven puhuvan itselleen. Edie haluaa tietää miksi Dave käyttäytyy niin oudosti jolloin Dave kertoo olleensa naimisissa ennen Edien tapaamista ja että hänen vaimonsa kuoli. Edie raivostuu Davelle ja heittää tämän ulos talosta. Edie ottaa kuitenkin Daven pian takaisin ja antaa tälle anteeksi.

Kaupassa ollessa Edie tarkkailee Daven ja isä Drancen keskustelua. Epäillessään miehensä motiiveja Edie alkaa tutkia tämän menneisyyttä isä Drancen kutsuttua Davea herra Dashiksi. Edie menee paikallisen sanomalehden painopisteeseen ja pyytää tietoa Daven perheestä ja saakin selville, että Daven vaimo ja tytär kuolivat auto-onnettomuudessa. Edie haluaa tietää lisää Daven menneisyydestä ja saakin käsiinsä uutisartikkelin kohtalokkaasta auto-onnettomuudesta ja saa selville miehensä aikeet. Yrittäessään soittaa Mikelle varoittaakseen tätä Davesta, Dave lähes kuristaa Edien. Edie pääsee karkuun autoonsa, jolla hän lähes törmää Orsoniin ja törmää sähkötolppaan. Päästessään ulos autosta sähkölinja on katkennut ja auton alla on vettä. Edie astuu vesilätäkköön, saa sähköiskun ja kuolee minuutteja myöhemmin.

Kuolemanjälkeiset esiintymiset
------------------------------

Edie esiintyy pikaisesti jaksossa "Everybody Says Don't" Daven hallusinaationa sanomalla Daven tapposuunnitelmaa tylsäksi ja sen sijaan tappaa M.J.:n heti paikalla. Viidennen kauden jaksossa 19 (Look Into Their Eyes and You See What They Know) Edie kertoo Mary Alicen sijaan jakson päätyttyä mietteitä tuonpuoleisesta katsottuna.

Lähteet
-------

1. ↑  "I Know Things Now". *Täydelliset naiset* jakso 2.21. Käsikirjoitus Kevin Etten ja Bruce Zimmerman. Televisioyhtiö ABC.
2. 1 2 3  Huff, Richard: On "Desperate", The Die is Cast  22.11.2004. New York Daily News. Viitattu 31.12.2009. (englanniksi)
3. ↑  Desperately Seeking a Ratings Hit *TV and Radio*.  5.1.2005. The Daily Telegraph. Viitattu 31.12.2009. (englanniksi)
4. ↑  "Housewives", "Legal" Bows Bumped to October 3 *News*.  11.8.2004. The Futon Critic. Viitattu 31.12.2009. (englanniksi)
5. 1 2  "Housewives" in Suspense *News*.  5.5.2005. USA Today.  Arkistoitu. Viitattu 31.12.2009. (englanniksi)
6. ↑  "Desperate Housewives": The Complete Third Season: The Dirty Laundry Edition DVD Review  29.9.2007. Ultimate Disney. Viitattu 31.12.2009. (englanniksi)
7. 1 2  Exclusive! Nicollette Sheridan's Desperate Housewives Days Numbered *News*.  11.2.2009. Viitattu 31.12.2009. (englanniksi)
8. ↑  'Housewife' to Make "Desperate" Exit *News*.  11.2.2009. MSNBC.  Arkistoitu. Viitattu 31.12.2009. (englanniksi)
9. ↑  Nicollette Sheridan Is Leaving *Desperate Housewives* *News*.  11.2.2009. TV Guide.  Arkistoitu. Viitattu 31.12.2009. (englanniksi)
10. ↑  "Desperate Housewives": The Truth About My Gals of the Suburbs' *News*.  28.9.2008. Variety. Viitattu 31.12.2009. (englanniksi)
11. ↑  Desperate Nicollette, Lovely Lily *News*.  11.9.2008. E! Online. Viitattu 31.12.2009. (englanniksi)
12. ↑  Miffed Nicollette Sheridan: Sayonara, *Desperate Housewives*! *Newws*.  14.4.2009. Star.  Arkistoitu. Viitattu 31.12.2009. (englanniksi)
13. ↑  "Desperate Housewives": Drama Behind Nicollette Sheridan's Departure *News*.  31.12.2009. ABC News. Viitattu 31.12.2009. (englanniksi)
14. ↑  Nicollette Sheridan Not Only Axed Housewife? *News*.  13.2.2009. E! Online. Viitattu 31.12.2009. (englanniksi)
15. ↑  Why Nicollette Sheridan Was Killed Off Desperate Housewives *News*.  14.4.2009. People.  Arkistoitu. Viitattu 31.12.2009. (englanniksi)
16. 1 2  "Pilot". *Täydelliset naiset* jakso 1.1. Käsikirjoitus Marc Cherry ja ohjaus Charles McDougall. Televisioyhtiö ABC.
17. ↑  "Who's That Woman?". *Täydelliset naiset* jakso 1.4. Käsikirjoitus Marc Cherry ja Tom Spezialy. Ohjaus Jeff Melman. Televisioyhtiö ABC.
18. ↑  "Move On". *Täydelliset naiset* jakso 1.11. Käsikirjoitus David Schulner ja ohjaus John David Coles. Televisioyhtiö ABC.